αρχοντος ατεισιδα μηνος θευξενιου βουλευοντων ταν δευτεραν εξαμηνον αναξανδριδα νικαρετου γραμματευοντος δε καλλικωνος επι τοισδε απεδοτο ξενις μενεστρατου συνευδοκεοντος δε και του ανδρος αυτας καλλειδα του ευκλειδα και των υιων τας ευκλειδα μενεστρατου τωι απολλωνι τωι πυθιωι σωμα ανδρειον ωι ονομα σωσιππος το γενος οικογενη τιμας αργυριου μναν οκτω και ταν τιμαν εχει πασαν καθως επιστευσε σωσιππος τωι θεωι ταν ωναν εφ ωιτε ειμεν ελευθερος και ανεφαπτος. βεβαιωτηρ ευκλειδας καλλειδα. ει δε τις απτοιτο επι καταδουλισμωι σωσιππου βεβαιον παρεχετω τωι θεωι ταν ωναν α τε αποδομενα ξενις και ο βεβαιωτηρ ευκλειδας. κυριος δε εστω ο παρατυχων συλεων σωσιππον ως ελευθερον εοντα αζαμιος εων και ανυποδικος πασας δικας και ζαμιας. παραμεινατω δε σωσιππος παρα ξενιδα και καλλειδαν μεχρι ου κα ζωντι ποιων το ποτιτασσομενον παν το δυνατον ανεγκλητως. ει δε μη ποιηι η μη παραμενηι παρα ξενιδα και καλλειδαν καθως γεγραπται κυριοι εοντων επιτιμεοντες τροπωι οι κα θελωντι και αλλος ον κα κελευωντι ξενις και καλλειδας κυριος εστω επιτιμεων πλαν μη πωλεοντες. μαρτυροι ο ιερευς του απολλωνος αθαμβος αβρομαχου και ο νεωκορος ατεισιδας και ο αρχων νεικαρετος λαιαδας ταραντινος θευλυτος.
Phokis — Delphi — 140-100 BC
 140-100 BC